  บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 1 ประจำปี 2563 (ครั้งที่ ๑)
วันที่ 24 กุมภาพันธ์ 2563 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสุชาติ เทพโนรา
	ประธานสภาเทศบาล
	สุชาติ เทพโนรา
	

	2
	นายแวก  คงเมฆ
	รองประธานสภา
	แวก  คงเมฆ
	

	3
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	

	4
	นายประสิทธิ์  จันทร
	สมาชิกสภาเขต 2
	ประสิทธิ์  จันทร
	

	5
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	6
	นายกมล  ฉิมรักษ์
	สมาชิกสภาเขต 2
	กมล  ฉิมรักษ์
	

	7
	นายสุโท  ปิยะปานันท์
	สมาชิกสภาเขต 1
	สุโท  ปิยะปานันท์
	

	8
	นายสมพงศ์  ศรีเงิน
	สมาชิกสภาเขต 1
	สมพงศ์  ศรีเงิน
	

	9
	นายสมเกียรติ  เกื้อชู
	สมาชิกสภาเขต 1
	สมเกียรติ  เกื้อชู
	

	10
	นายสมศักดิ์  เกตุด้วง
	สมาชิกสภาเขต 1
	สมศักดิ์  เกตุด้วง
	

	11
	นายมนตรี   จันทร์น้อย
	เลขานุการสภาฯ
	มนตรี   จันทร์น้อย
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายโยธิน  ถึงมาก
	สมาชิกสภาเขต 1
	โยธิน  ถึงมาก
	ลา

	2
	นายถาวร  ห้วนแจ่ม
	สมาชิกสภาเขต 1
	ถาวร  ห้วนแจ่ม
	ลา



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสุพัฒน์  หนูจีนเส้ง
	นายกเทศมนตรีฯ
	สุพัฒน์  หนูจีนเส้ง
	

	2
	นายภิญญา  เยาว์ด้วง
	รองนายกเทศมนตรีฯ
	ภิญญา  เยาว์ด้วง
	

	3
	นายเจษฎา  เลาแก้วหนู
	รองนายกเทศมนตรีฯ
	เจษฎา  เลาแก้วหนู
	

	4
	นายสนั่น นรากรพิพัฒน์
	เลขานุการนายกเศมนตรี
	สนั่น นรากรพิพัฒน์
	

	5
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	6
	นายบุญภาศ ทองฤทธิ์นุ่น
	ผู้อำนวยการกองช่าง
	บุญภาศ ทองฤทธิ์นุ่น
	

	7
	นางสาวธิดารัตน์ ตราชู
	นักวิชาการเงินและบัญชี
	ธิดารัตน์  ตราชู
	

	8
	นายสมศักดิ์ บุญเผือก
	เจ้าพนักงานธุรการ
	สมศักดิ์ บุญเผือก
	

	9
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	





เริ่มประชุม เวลา 09.30 น.
เลขานุการสภา	เรียนประธานสภา จากการตรวจสอบบัญชีรายชื่อกับสมาชิกสภาผู้เข้าประชุมมีจำนวนถูกต้องตรงกันและจำนวนสมาชิกผู้เข้าประชุมมีจำนวนครบองค์ประชุม ขอเชิญประธานสภา ดำเนินการประชุมตามระเบียบวาระต่อไป เรียนเชิญครับ
ประธานสภา	เรียนสมาชิกสภาทุกท่านผมขอเปิดการประชุมสมัยสามัญ สมัยที่ 1 ประจำปี 2563 (ครั้งที่ 1) เวลา 09.30 น. ดำเนินการตามระเบียบวาระดังนี้
ระเบียบวาระที่ 1	เรื่องที่ประธานแจ้งที่ประชุมทราบ
1. สืบเนื่องจากเดือนกุมภาพันธ์ถึงมีนาคม เมษายน เป็นช่วงที่ต้องเสียภาษีเงินได้บุคคลธรรมดานะครับ ขอแจ้งให้สมาชิกสมาชิกทุกท่านตลอดจนถึงคณะผู้บริหารที่มีรายได้ในส่วนนี้ ถึงแม้รายได้จะไม่ถึงตามที่กฎหมายกำหนดไว้ก็ให้ไปยื่นถ้าไม่ไปยื่นต้องยื่นย้อนหลัง 3 ปี ตั้งแต่ปี 60,61,62 แต่สำหรับผู้ที่ยื่นเป็นปกติแล้ว ก็ไม่มีปัญหาอะไร ซึ่งตาม พ.ร.บ.การเลือกตั้งสมาชิกสภาท้องถิ่นและผู้บริหารท้องถิ่น มาตรา 52 ได้กำหนดให้ผู้สมัครสมาชิกสภาท้องถิ่นและผู้บริหารท้องถิ่นต้องไปยื่นเสียภาษี หากไม่ไปยื่นต้องชี้แจงให้ชัดเจนว่าเพราะอะไรที่ไม่เสียภาษีเพื่อในการสมัครครั้งต่อไป เพราะฉะนั้นคุณต้องไปเสียภาษี อย่างน้อย 3 ปี นับแต่ปี 60,61,62 แต่ตามข่าวขยายไปถึงเดือนมีนาคม บางคนไปยื่นแล้วรายได้ไม่ถึงกำหนดก็ไม่ต้องเสียภาษีแต่ถ้าเกินก็ต้องเสียภาษี ถ้ายื่นช้าปรับ 200 บาท แค่นั้นเอง นั่นคือเรื่องที่ 1 นี่คือสิทธิของท่าน
2. เรื่องที่ 2 วันนี้ที่ประชุมก็คือจะประชุมเกี่ยวกับการโอนงบประมาณรายจ่ายประจำปีงบประมาณ พ.ศ.2563 และก็อีกเรื่องครับเรื่องการกำหนดจำนวนประชุมสมัยประชุมสามัญประจำปีและสมัยประชุมสามัญสมัยแรกของปีถัดไป เพราะฉะนั้นทั้ง 2 เรื่องที่พิจารณาในวันนี้ขอให้สมาชิกสภาได้เตรียมข้อมูลในการที่จะอภิปรายสำหรับเรื่องที่จะพิจารณาในวันนี้นะครับ 
ระเบียบวาระที่  2	เรื่องรับรองรายงานการประชุม
ประธานสภา	การประชุมสภา สมัยสามัญสมัยที่ 4 ครั้งที่ 1/2562 เมื่อวันที่ 9 ธันวาคม 2562 รายละเอียดการประชุมอยู่ในมือท่านสมาชิกทุกท่าน ท่านสมาชิก มีท่านใดจะขอแก้ไขรายงานการประชุมขอเชิญครับ  มีไหมครับ ถ้าไม่มีถือว่ามติที่ประชุมรับรองรายงานการประชุมสภา สมัยสามัญสมัยที่ 4 ครั้งที่ 1/2562 เมื่อวันที่ 9 ธันวาคม 2562 นะครับ
มติที่ประชุม		รับรอง
ประธานสภา	ต่อไปเป็นการประชุมสภาสมัยวิสามัญสมัยที่ 2 ครั้งที่ 1/2562 เมื่อวันที่ 23  ธันวาคม 2562 มีสมาชิกท่านใดจะขอแก้ไขไหมครับ เชิญครับ มีประเด็นหนึ่งประเด็นใดบิดเบือนหรือไม่ตรงกับที่เราพูด ขอเชิญครับ มีไหมครับ ถ้าไม่มีถือว่ามติ ที่ประชุมสภารับรอง รายงานการประชุมสมัยวิสามัญสมัยที่ 2 ครั้งที่ 1/2562 เมื่อวันที่ 23 ธันวาคม 2562
มติที่ประชุม		รับรอง
ระเบียบวาระที่ 3	เรื่องที่เสนอใหม่
ประธานสภา	3.1 ญัตติโอนเงินงบประมาณรายจ่ายประจำปีงบประมาณ พ.ศ.2563 รายละเอียดของญัตติก็อยู่ในมือสมาชิกสภาทุกท่าน หนังสือก็ได้ส่งไปให้ท่านล่วงหน้าอย่างน้อย 3 วันเรียบร้อยนะครับ ก็คงได้ดูรายละเอียดกันเพื่อมีอะไรจะได้อภิปราย ซักถามกันในที่ประชุมครับ ขอเรียนเชิญ นายสุพัฒน์ หนูจีนเส้ง นายกเทศมนตรีตำบลหนองพ้อ ได้เสนอญัตติ เรียนเชิญครับ
นายกเทศมนตรี		เรียนท่านประธานสภา ข้าพเจ้านายสุพัฒน์  หนูจีนเส้ง นายกเทศมนตรีตำบล  
หนองพ้อ ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2563 เป็นเงินทั้งสิ้น 173,000 บาท  โอนเพิ่ม ตั้งจ่ายรายการใหม่ สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้างเพื่อโอนตั้งจ่ายรายการใหม่ จำนวน 173,000 บาท รายละเอียดดังนี้ เพื่อจ่ายเป็นค่าปรับปรุงซ่อมแซมห้องประชุมสภาเทศบาลตำบลหนองพ้อ เป็นเงิน 173,000 บาท รายละเอียดตามแบบแปลนเทศบาลตำบลหนองพ้อ กำหนด อยู่ในแผน 5 ปี หน้า 138 รวมโอนเพิ่ม 173,000 บาท โอนลด สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ค่าที่ดินและสิ่งก่อสร้าง โครงการปรับปรุงอาคารโรงเรียนบ้านโคกวาเก่าให้เป็นอาคารสำนักงานเทศบาลตำบลหนองพ้อ จำนวน 173,000 บาท รวมโอนลด 173,000 บาท ซึ่งการโอนงบประมาณครั้งนี้ มีเหตุผลดังนี้ 1. เพื่อปรับปรุงห้องประชุมของเทศบาลตำบลหนองพ้อ ให้การปฏิบัติงานด้านกิจการสภาและการประชุมโครงการต่างๆของเทศบาลที่ดีขึ้น 2. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2541 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป ขอบคุณครับท่านประธานสภา
ประธานสภา			ครับต่อไปขอเชิญท่านสมาชิกสภาเทศบาลตำบลหนองพ้อ ได้อภิปรายญัตติโอนเงิน
งบประมาณ 173,000 บาท เพื่อที่จะปรับปรุงห้องประชุมสภาเทศบาลซึ่งได้โอนมาจากโครงการปรับปรุงอาคารโรงเรียนบ้านโคกวาเก่า ขอเรียนเชิญครับท่านสมาชิกได้อภิปรายครับเพื่อที่จะได้ประกอบรายงานการประชุม มีไหมครับ เชิญคุณประสิทธิ์ จันทร เชิญครับ
นายประสิทธิ์  จันทร		เรียนท่านประธานสภาที่เคารพ กระผมนายประสิทธิ์ จันทร สมาชิกสภาเทศบาลตำบลหนองพ้อ เขต 2 ครับจากญัตติการโอนลดมาจากที่ตั้งไว้โครงการปรับปรุงซ่อมแซมอาคารโรงเรียนบ้านโคกวา โรงเรียนบ้านโคกวาเราไม่ได้รับโอนนะครับ มาจากสาเหตุอะไรก็ไม่ทราบ อาจจะวาสนาไม่ถึง ทีนี้งบประมาณตั้งไว้ 173,000 บาท โอนมาเพื่อซ่อมแซมปรับปรุงอาคารห้องประชุมสภาแห่งนี้นะครับ คืออย่างนี้นะครับ การโอนมา ปรับปรุงอาคารที่ประชุม ห้องประชุมที่เรานั่งอยู่ทุกวันนี้นะครับก็ยังมีหลายเรื่องนะครับ ที่มันยังไม่ตรงประเด็น ไม่ตรงจุดที่เราจะต้องโอนมา ประเด็นที่ 1 นะครับ เรื่องหลังคานะครับ คือหลังคาเรายังไม่ได้แก้ไข เมื่อเรายังไม่ได้แก้ไข เมื่อเราโอนมาตีฝ้าเพดาน ผมว่ามันจะทำให้เสียหายนะครับพอหลังคามันรั่วและหลังคามันก็เก่านานแล้ว ที่นี้ถ้าเราโอนมาซ่อมแซมไม่ตรงจุดมันก็จะทำให้เกิดการเสียหายขึ้นไปอีก ยกตัวอย่างว่าถ้าท่านประธานจะไปขอเมียนะครับ ถ้าท่านประธานไม่ส่งผู้หลักผู้ใหญ่ไปขอก่อน อยู่ๆ ท่านจะแต่งมันจะสำเร็จไหมครับ มันคงไม่สำเร็จหรอกครับ ต้องไปขอก่อนจะได้รู้ว่าฝ่ายเจ้าสาวต้องการอะไรบ้าง อันนี้ก็เหมือนกันนะครับไม่ได้คุยอะไรกันเลย นั่นก็คือประเด็นที่ 1 เรื่องของหลังคานะครับ ประเด็นที่ 2 ห้องน้ำครับ เราจะใช้ห้องน้ำได้ไหมครับ ทีนี้เราจะใช้ห้องน้ำที่ไหนครับหรือจะเดินอ้อมไปด้านหลัง ฝนตกฟ้าร้องเราจะทำยังไงครับ ประเด็นที่ 3 เรื่องที่นั่งพักของสมาชิก เมื่อเราเปิดห้องโล่งแล้วสมาชิกก่อนเข้าประชุมจะไปนั่งเพื่อปรึกษาหารือกันตรงไหน ปัญหาต่างๆเหล่านี้ยังไม่ได้รับการแก้ไข เพราะเราจะต้องปรึกษาหารือกันก่อน งานจะได้ออกมาตรงประเด็น ตรงตามความมุ่งหมายของทุกๆคน ประเด็นที่ 4 เรื่องทาสีก็ยังไม่ได้ระบุว่าจะใช้สีอะไร สีก็มีหลายราคานะครับ ตั้งแต่ 400 ถึง 5,000 , 8,000 เป็นสีน้ำ สีพลาสติกหรือสีน้ำมัน คือยังไม่มีรายละเอียด ดังนั้นวันนี้ผมเห็นว่าน่าจะไม่ได้นะครับ ผมยังไม่อนุมัติต้องไปแก้ไขมาก่อนนะครับ ประเด็นสำคัญอยู่ที่หลังคานะครับ ต้องแก้ไขนะครับถ้าไม่แก้ไขโอนงบประมาณมาก็ไม่เกิดประโยชน์นะครับ ขอบคุณครับ
ประธานสภา			ขอเชิญท่านสมาชิกสภาเทศบาลตำบลหนองพ้อท่านต่อไปครับ เชิญครับ           คุณสมเกียรติ เกื้อชู ครับ 
นายสมเกียรติ เกื้อชู		เรียนท่านประธานสภาที่เคารพ กระผมสมเกียรติ  เกื้อชู สมาชิกสภาเทศบาลตำบลหนองพ้อ เขตที่ 1 ครับ ผมก็เห็นด้วยกับคุณประสิทธิ์ จันทร ครับผมว่าน่าจะเปลี่ยนแปลงหลังคาก่อน ถ้าบ้านท่านประธานหลังคารั่วแต่ท่านไปเปลี่ยนฝ้าก่อน มันตรงประเด็นไหมครับ แล้วอีกอย่างถ้าพังที่กั้นตรงนี้ออกแล้วกระจกนี้จะเอาไปไว้ไหน ทำอย่างไร อีกอย่างก็ถ้าเปลี่ยนหลังคาก็เปลี่ยนเมทัลชีสเลยถ้าไปใช้กระเบื้องลอนมันก็ไม่คงทนอยู่ดีผมว่าน่าจะเปลี่ยนหลังคาก่อนนะครับ แล้วห้องฝาผนังผมว่าไม่ต้องรื้อออกนะครับ ท่านประธานคิดดูก่อนเข้าประชุมถ้าเกิดฝนตกเราจะไปนั่งกันที่ไหนครับ ขอบคุณครับ
ประธานสภา			ครับก็ สั้นๆ ยังไงพยายามยกตัวอย่างเป็นนาย ก นาย ข ก็แล้วกัน ประธานก็ได้แต่รับฟังอย่างเดียว แต่ยังไงผมก็มีรสชาดดีเหมือนกัน ต่อไปเรียนเชิญคุณปรีชา      ชาญเมธีครับ
นายปรีชา  ชาญเมธี		เรียนท่านประธานสภา และเพื่อนสมาชิก ผมปรีชา ชาญเมธี สมาชิกสภา เขตที่ 2 เรื่องเห็นด้วย ไม่เห็นด้วย ผมจะไม่พูดนะครับ เอาเป็นว่าท่านโอนงบประมาณผมบอกแล้วท่านโอนแล้วท่านเว้นเอาไว้บ้างนะครับ โอนหมดอีกแล้วโอนทั้งแผง หมดยกแผงอีกแล้วนะครับราคาเดียวกันเลยที่โคกวากับที่หนองพ้อนะครับ อย่าทำให้น่าเกลียดนะครับอย่าโอนมาทั้งหมด เว้นไว้สัก 100 – 200 ก็ได้ ครับ ผมฝากไว้แค่นี้ครับผมเตือนหลายครั้งแล้วเรื่องนี้ ขอบคุณครับ
ประธานสภา			ท่านผู้บริหารจะใช้สิทธิ์ชี้แจงไหมครับ สมาชิกสภาได้อภิปรายไปสามท่านแล้ว ถ้ามีประเด็นใดที่จะชี้แจง ขอเชิญคุณสุพัฒน์  หนูจีนเส้ง นายกเทศมนตรีตำบลหนองพ้อ ครับ
นายกเทศมนตรี			เรียนท่านประธานสภา สมาชิกสภาทุกท่าน กระผมนายสุพัฒน์  หนูจีนเส้ง นายกเทศมนตรีตำบลหนองพ้อ ในส่วนห้องประชุมของเรา กองช่างนะครับท่านประธาน ประมาณการมา หลังคารั่วไม่รั่วเพดานตรงนี้ผมไม่รู้นะครับหรือมันเก่าจนเกินไปแต่ความจริงเราก็อยู่กันหลายปี จะเปลี่ยนไม่เปลี่ยน ผมก็ไม่ได้ติดใจอะไรหรอกครับท่านสมาชิกแต่ดูแล้วแขกบ้านแขกเมืองเค้ามา มาจากสงขลาก็เยอะ ทางฝ่ายบริหารที่เราทำงานมาทุกวันนี้ ผมเรียนให้ท่านประธานทราบ และเพื่อน                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     สมาชิกทราบ เรารู้ว่าเราขออะไรทางเข้าบ้านอะไรเราก็ต้องปรับเปลี่ยนไปเรื่อยๆในจุดตรงนี้นะครับ หลังจากนี้นะครับ ที่ท่านอภิปรายมา เรื่องหลังคาก็ดี ฝ้าก็ดี ผมให้ท่าน ผอ.ช่างเป็นคนชี้แจงเพื่อความละเอียดและถูกต้อง ที่เทศบาลตำบลหนองพ้อที่จะทำ ห้องประชุมของเทศบาลตำบลหนองพ้อ ตรงนี้เราก็ใช้เป็นที่เรียนของผู้สูงอายุนะครับ ท่านประธานก็รู้ดีและท่านประธานก็ทราบดีตอนนี้ 55 คนมีวิทยากรมา 10 คน นั่งกันแน่นครับ ลองมาสักวันซิครับตอนเค้าสอนอยู่วันพุธครับ ความเป็นจริงเป็นอย่างไร เขาจะมาทานข้าวกันที่นี่ตอนเที่ยงครับ เราไม่มีงบประมาณแต่เราไม่ก็ไม่รู้จะทำยังไงให้มันดูดีขึ้นขอฝากทุกคนให้คิด หลังจากนี้ขอเชิญ ผอ.กองช่างเป็นคนชี้แจง ขอบคุณครับ
ประธานสภา			ครับ ขอเชิญ ผอ.กองช่าง บุญภาศ ทองฤทธิ์นุ่น ขอเชิญครับ
ผู้อำนวยการกองช่าง		เรียนประธานสภาที่เคารพ ท่านสมาชิกสภาผู้ทรงเกียรติทุกท่าน กระผมบุญภาศ ทองฤทธิ์นุ่น ผู้อำนวยการกองช่าง ครับการประมาณการ เขียนแบบปรับปรุงห้องประชุมตรงนี้นะครับผมก็ถามความต้องการของหน่วยงานเจ้าของงบประมาณ คือสำนักปลัดว่าต้องการอะไรบ้าง เมื่อต้องการอะไรผมก็ประมาณการตามที่เจ้าของงบประมาณต้องการ ก็เปลี่ยนแปลงก็คือรื้อผนัง ฝ้าเพดาน ตกแต่งฝาผนังข้างๆครับเป็นอิฐโปร่งส่วนที่กั้นระหว่างห้องน้ำกับห้องประชุมที่ท่านสมาชิกเกรงว่าเวลาประชุมจะเข้าห้องน้ำทางไหน ห้องประชุมไม่ว่าที่ไหนๆ ไม่มีห้องน้ำอยู่ในห้องประชุมเพราะมันไม่น่าดู ประธานกล่าวประชุมต่างๆ มันไม่เหมาะสมหรอกครับ เราไปเข้าห้องน้ำเราต้องออกจากข้างนอกแล้วเข้าไปข้างหลังครับ หลายคนแนะนำว่าให้เข้าทางด้านหลังดีกว่าก็เลยทำแบบที่แนะนำมาครับ อีกอย่างฝาผนัง กระจก อลูมิเนียมที่รื้อออกไปตรงนี้นะครับเราก็จะประมูลขายทอดตลาดต่อไปครับ ส่วนหลังคาผมไม่ได้คิดตรงนี้ไว้ เพราะความต้องการๆ แค่ฝ้าเพดานกับรื้อตรงนี้ออก ครับขอชี้แจงแค่นี้ครับ
ประธานสภา			ครับตอนนี้ไฟดับ แสงสว่างไม่พอท่านสมาชิกจะว่ายังไงจะประชุมต่อหรือพักก่อนครับ
นายปรีชา ชาญเมธี		พักก่อนดีกว่าครับ
ประธานสภา			ครับเอาเป็นว่าพักก่อนสักประมาณ 30 นาที แล้วค่อยประชุมต่อ
ที่ประชุม 			พัก 30 นาที	
ประธานสภา			ครับหลังจากที่พักไป 30 นาที ในเมื่อไฟฟ้ายังไม่ติดเราก็ต้องประชุมกันต่อไปเพื่อที่จะให้ญัตติดำเนินต่อไป ผู้บริหารก็ได้เสนอญัตติโอนงบประมาณรายจ่ายเพื่อที่จะปรับปรุงห้องประชุมสภา วงเงินงบประมาณ 173,000 บาท ครับลำดับต่อไปก็ขอเชิญสมาชิกได้อภิปรายต่อ ครับเรียนเชิญนะครับมีประเด็นหนึ่งประเด็นใด หลังจากที่สมาชิกคุณประสิทธิ์ และคุณสมเกียรติได้อภิปรายไป และผู้บริหารและผอ.กองช่างได้ชี้แจงไปแล้ว ลำดับต่อไปเรียนเชิญสมาชิกได้อภิปรายต่อครับ เรียนเชิญคุณสมเกียรติ เกื้อชูครับ
นายสมเกียรติ เกื้อชู	เรียนท่านประธานสภาที่เคารพ ท่านสมาชิกผู้ทรงเกียรติทุกท่านครับ ผมยังติดใจอยู่นิดแล้วก่อนที่จะเข้าประชุมสมาชิกจะนั่งกันที่ไหน เวลาฝนตกแล้วผมจะนั่งกันที่ไหน
ประธานสภา			ครับต่อไปขอเชิญท่านสมาชิกท่านต่อไปครับ การแสดงเหตุผลไม่มีถูกผิดครับ เรียนเชิญครับก่อนจะลงมติ ขอเชิญครับท่านประสิทธิ์ จันทร
นายประสิทธิ์  จันทร		เรียนท่านประธานสภาที่เคารพ  ผมประสิทธิ์ จันทร สมาชิกสภาเขตที่ 2 ครับท่านประธานสภาตามที่ได้พูดคุยปรึกษาหารือกันเมื้อกี้ก็ดูแล้ว ผอ.กองช่างท่านก็ยอมรับนะครับ ว่างบมันก็สูงไปแล้วก็งานก็ออกมาไม่ดี ถ้าเราทำแล้วก็ทำให้งานออกมาดีถ้ายังไม่ได้ซ่อมหลังคาผมว่าฝ้าก็ยังไม่ต้องเปลี่ยน คือเราเปลี่ยนเฉพาะแผ่นได้ แล้วฝาผนังทางด้านทิศเหนือผมว่าให้ตัดออกก่ออิฐใหม่เพราะอย่างนี้ผมว่ามันไม่ถาวรนะครับเพราะมันรั่วมันจะแตกรื้อออกได้แล้วก็ทาสีภายในใหม่ ผมว่าใช้งบไม่เยอะนะครับแล้วก็ซ่อมแซมไฟเล็กน้อย ฝ้าเพดานเราก็ปรับปรุงได้นะครับตรงไหนมันหย่อนอยู่ ผมว่าให้ไปทำแบบมาใหม่นะครับ ผมว่างบที่เราจะโอนนะครับให้เว้นไว้บ้าง เพราะถ้าเราโอนมาหมดใช้ไม่หมดเท่ากับเราทิ้งเลย ก็ให้ช่วยกันพิจารณานะครับว่าจะเอายังไง ขอบคุณครับ
ประธานสภา			เรียนเชิญท่านสมาชิกท่านต่อไปครับขออีกหนึ่งท่านครับการลงมตินั้นสามารถทำได้สามรูปแบบ คือเห็นชอบ ไม่เห็นชอบ งดออกเสียงนะครับ เห็นชอบก็คือเห็นด้วย ไม่เห็นชอบก็คือไม่เห็นด้วย งดออกเสียงก็คือเสียงนั้นไม่มีค่าเป็นศูนย์ เรียนเชิญครับ มีไหมครับ เมื่อไม่มีผมขอปิดการอภิปรายญัตติว่าด้วยการโอนงบประมาณรายจ่ายประจำปีงบประมาณ พ.ศ.2563 เพื่อที่จะซ่อมแซมห้องประชุมสภาเทศบาลตำบลหนองพ้อนะครับ ขอมตินะครับ ท่านสมาชิกสภาเทศบาลตำบลหนองพ้อท่านใดเห็นชอบการโอนงบประมาณรายจ่ายประจำปีงบประมาณ พ.ศ.2563 โปรดยกมือครับ ท่านใดไม่เห็นชอบโปรดยกมือครับ ท่านใดงดออกเสียงโปรดยกมือครับ ผมใช้สิทธิ์ในฐานะสมาชิกสภางดออกเสียง 1 เสียง ครับ
ประธานสภา			มติที่ประชุม ผู้เข้าร่วมประชุมทั้งหมด 10 ท่าน
				เห็นชอบ  	0   เสียง
				ไม่เห็นชอบ	1   เสียง
				งดออกเสียง	9   เสียง
			ที่ไม่เห็นชอบ 1 เสียงก็คือคุณสมเกียรติ  เกื้อชู ที่งดออกเสียง 9 เสียง ประกอบด้วย 
			นายสุชาติ เทพโนรา	นายประสิทธิ์  จันทร
			นายแวก  คงเมฆ		นายศุภชัย  ชูเนียม
			นายปรีชา  ชาญเมธี	นายกมล  ฉิมรักษ์
			นายสุโท  ปิยะปานันท์	นายสมพงศ์  ศรีเงิน
			นายสมศักดิ์  เกตุด้วง
มติที่ประชุม		-ไม่เห็นชอบ ญัตติการโอนงบประมาณรายจ่ายประจำปีงบประมาณ พ.ศ.2563
ประธานสภา	นี่คือรูปแบบการประชุมสภาจริงๆ ท่านอย่างดออกเสียงตามประธานสภา เพราะประธานสภาถือว่าเป็นกลาง ถ้าท่านไม่เห็นชอบโครงการหนึ่งโครงการใดเราจะได้รู้ว่าท่านต้องการไม่ต้องการอะไรนะครับ ไม่เห็นชอบนะครับโครงการนี้ เชิญท่านสมเกียรติ เกื้อชูครับ
นายสมเกียรติ  เกื้อชู	เรียนท่านประธานสภาที่เคารพ ที่ผมไม่เห็นชอบ ไม่ใช่ผมไม่ให้ทำไม่ให้สร้างครับผมฝากให้ไปทำไปแก้ไขใหม่ แล้วค่อยเสนอมาใหม่ก็ได้ครับ ขอบคุณครับ
ประธานสภา	ครับก็ถือว่าเราได้แลกเปลี่ยน ที่ไม่เห็นชอบอย่างนี้เราได้รู้ว่าท่านต้องการอย่างนั้นเพราะว่าญัตตินั้นไม่จำเป็นต้องเห็นชอบทุกญัตติ ถ้าญัตติไหนที่สมาชิกเห็นแล้วว่าไม่สมควรที่จะอนุมัติ ท่านก็ไม่ควรที่จะอนุมัติ ถ้าท่านคิดว่าท่านอภิปรายแล้ว ท้วงติงไปแล้ว มีการปรับปรุงแก้ไข เสนอขึ้นมาใหม่แล้วค่อยพิจารณาอีกที นี่คือหน้าที่ของสมาชิกสภาท้องถิ่นนะครับ แล้วท่านผู้บริหารก็ต้องไปปรับปรุงใหม่ในส่วนที่ท่านสมาชิกได้อภิปราย ไม่ว่าจะเป็นเรื่องการปรับปรุงหลังคา เรื่องฝาผนังด้านข้าง เพื่อที่จะเสนอเข้ามาใหม่ได้ หลังจากนี้ก็ปรับปรุงตามเนื้องานที่ท่านสมาชิกได้อภิปรายนะครับ 
ประธานสภา	เรื่องที่หนึ่งก็ได้ผ่านไปแล้วแล้วนะครับ เรื่องที่สอง ก็คือเรื่องการกำหนดจำนวนสมัยประชุมสามัญประจำปีและสมัยประชุมสามัญสมัยแรกของปีถัดไป ขอเชิญสมาชิกสภาเทศบาลตำบลหนองพ้อ ได้กำหนดสมัยประชุมสามัญ สมัยที่ 2 ของปี 2563 สมัยที่ 3 ของปี 2563 และสมัยที่4 ของปี 2563 ตามลำดับ ซึ่งสมาชิกเสนอก็ให้มีผู้รับรอง จำนวน 2 คน ให้เสนอทีละสมัยๆ เรียนเชิญท่านสมาชิกเสนอสมัยที่ 2 เชิญคุณประสิทธิ์ จันทร 
นายประสิทธิ์ จันทร	เรียนท่านประธานสภาที่เคารพ ผมขอเสนอสมัยประชุมสามัญสมัยที่ 2  เป็น วันที่ 1 -30 มิถุนายน 2563 ครับ
ประธานสภา	ท่านประสิทธิ์ จันทร เสนอเป็นวันที่ 1-30 มิถุนายน 2563 ขอผู้รับรอง 2 ท่าน
	ผู้รับรอง 2 คน นายกมล  ฉิมรักษ์ และ นายศุภชัย  ชูเนียม มีท่านใดเห็นแตกต่างจากนี้ไม่ครับ ถ้าไม่มีที่ประชุมกำหนดประชุมสามัญสมัยที่ 2 ปี 2563 เป็นวันที่ 1-30 มิถุนายน 2563 ครับ ต่อไปเป็นสมัยที่ 3 ของปี 2563 ครับ เรียนเชิญสมาชิกครับ
นายศุภชัย  ชูเนียม	เรียนท่านประธานสภาที่เคารพ ผมศุภชัย  ชูเนียม สมาชิกสภาเขตที่ 2 ผมขอเสนอวันที่ 10 สิงหาคม – 8 กันยายน 2563
ประธานสภา	คุณศุภชัย ชูเนียม เสนอวันที่ 10 สิงหาคม – 8 กันยายน 2563 เป็นสมัยที่ 3 ท่านใดรับรองโปรดยกมือ รับรอง 2 ท่าน คือคุณประสิทธิ์ จันทร และ คุณปรีชา ชาญเมธี ท่านใดมีความเห็นแตกต่างไหมครับ ถ้าไม่มีถือว่ามติในที่ประชุมกำหนดวันที่ 10 สิงหาคม-8 กันยายน 2563 ต่อไปเป็นสมัยที่ 4 ครับ เชิญเสนอครับ เชิญคุณกมล ฉิมรักษ์
นายกมล  ฉิมรักษ์	เรียนท่านประธานสภา ผมกมล  ฉิมรักษ์ ขอเสนอ 16 พฤศจิกายน -15 ธันวาคม 2563
ประธานสภา	คุณกมล ฉิมรักษ์ เสนอสมัยที่ 4 เป็นวันที่ 16 พฤศจิกายน-15 ธันวาคม 2563 ขอผู้รับรอง 2 ท่านครับ ผู้รับรองประกอบด้วย คุณสมเกียรติ เกื้อชูและ คุณสมพงศ์ ศรีเงิน ท่านเห็นแตกต่างจากนี้ไหมครับ เชิญครับ ถ้าไม่มีถือว่ามติที่ประชุมสมัยที่ 4 คือ วันที่ 16 พฤศจิกายน – 15 ธันวาคม 2563 ต่อไปเป็นสมัยแรกของปีถัดไป เชิญคุณสมเกียรติ เกื้อชู
นายสมเกียรติ  เกื้อชู	เรียนประธานสภา ที่เคารพ กระผม สมเกียรติ เกื้อชู สมาชิกสภา เขต 2 ผมขอเสนอสมัยแรกของปีถัดไปเป็นวันที่ 1 กุมภาพันธ์ -2 มีนาคม 2564 ครับ
ประธานสภา	คุณสมเกียรติ เกื้อชู เสนอวันที่ 1 กุมภาพันธ์ -2 มีนาคม 2564 นะครับ ขอ        ผู้รับรอง  จำนวน 2 ท่าน ผู้รับรอง 2 ท่านประกอบด้วย คุณประสิทธิ์ จันทร และคุณสุโท ปิยะปานันท์ มีท่านใดเห็นแตกต่างจากนี้ไหมครับ มีไหมครับ ถ้าไม่มีถือว่ามติที่ประชุมเห็นชอบกำหนดสมัยแรกของปี 2564 เป็นวันที่ 1 กุมภาพันธ์ – 2 มีนาคม 2564 ก็เป็นอันว่าการกำหนดสมัยประชุมสามัญของปี 2563 และสมัยแรกของปี 2564 เป็นที่เรียบร้อย ในส่วนของผู้รับรองแต่ละสมัยก็ถูกต้องตามระเบียบว่าด้วยการประชุมสภาเทศบาล ก็คือ จำนวน 30 วัน นั่นเอง ใน 30 วัน นั้นให้ผู้เสนอญัตตินะครับ ผู้บริหารหรือสมาชิกที่ต้องการเสนอญัตติ เสนอญัตติล่วงหน้าก่อนประชุมอย่างน้อย 10 วัน เช่น ประชุมวันที่ 1 กุมภาพันธ์ เราต้องส่งวันที่ 20 มกราคม ฝากถึงหัวหน้าส่วนด้วย ต่อไป
มติที่ประชุม	กำหนดจำนวนสมัยประชุมสามัญประจำปีและสมัยประชุมสามัญสมัยแรกของปีถัดไป ดังนี้ 
	สมัยที่ 2		วันที่ 1-30 มิถุนายน 2563
	สมัยที่ 3		วันที่ 10 สิงหาคม-8 กันยายน 2563
	สมัยที่ 4		วันที่ 16 พฤศจิกายน-15 ธันวาคม 2563
	สมัยแรกของปีถัดไป	วันที่1 กุมภาพันธ์ – 2 มีนาคม 2564
ระเบียบวาระที่ 4 	เรื่องอื่นๆ
ประธานสภา	ท่านสมาชิกสภาท่านใดมีเรื่องจะปรึกษา แลกเปลี่ยน	ขอเชิญครับ มีไหมครับ ขอเชิญคุณปรีชา ชาญเมธีครับ
นายปรีชา ชาญเมธี	เรียนท่านประธาน เพื่อนสมาชิก และผู้เข้าร่วมประชุม ผมปรีชา ชาญเมธี สมาชิกสภา เขต 2 ผมสงสัยอยู่อย่างครับท่านประธานที่คุยกันวันก่อน เรื่องถมหลุมบ่อ เค้าถมกันยังไง บอกพวกผมบ้าง น่าจะคุยกันบ้าง ถ้าทำแล้วน่าจะทำให้ดีหน่อยนะครับ ผมขอคำชี้แจงด้วยนะครับ อยากทราบว่าหมู่บ้านผมสักกี่รถ หมู่ที่ 8 สักกี่รถ นะครับ ขอรายละเอียดแค่นี้ ขอบคุณครับ
ประธานสภา	เชิญท่านสมาชิกท่านต่อไปครับ เชิญคุณสมเกียรติ เกื้อชู  ครับ
นายสมเกียรติ  เกื้อชู	เรียนท่านประธานสภาที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตที่ 1 ผมเห็นหน้าเทศบาลมีป้ายในหลวง ราชินี ผมก็ภูมิใจครับ แต่ผมอยากทราบข้อมูลการจัดซื้อจัดจ้าง แล้วผมอยากถามว่ามีป้ายประชาสัมพันธ์ไหม งบประมาณเท่าไรบ้าง ชาวบ้านฝากถามมาว่างบประมาณเท่าไรครับ
ประธานสภา	เชิญสมาชิกท่านต่อไปนะครับ เตรียมข้อมูลไว้นะครับหากต้องการแลกเปลี่ยน เตรียมข้อมูลไว้ก่อนนะครับ เชิญครับ มีไหมครับ เชิญคุณสุพัฒน์ หนูจีนเส้ง นายกเทศมนตรีตำบลหนองพ้อ เชิญครับ
[bookmark: _GoBack]นายสุพัฒน์ หนูจีนเส้ง	เรียนท่านประธานสภา ผมสุพัฒน์ หนูจีนเส้ง นายกเทศมนตรีตำบลหนองพ้อ ขอชี้แจงกรณีของคุณปรีชา ถามเรื่องหลุมบ่อ หลุมบ่อนะครับผมไม่อยากจะถมหรอกครับ นายช่างผู้ควบคุมงานประสานไปกับ ส.ท. นะครับ หมู่ที่ 2 คุณสมเกียรติ รู้ดี เป็นการประสานงานของนายช่างกับ ส.ท. อยู่ที่ ส.ท. ลงพื้นที่หรือเปล่า ท่านทำงานหรือเปล่าเรื่องของท่าน แผนงานเขามีหมดนะครับในการถม มีเอกสารเรียบร้อยครับ เรียนให้ท่านทราบตรงนี้นะครับ ไปรายการที่สอง คุณสมเกียรติ นะครับ เรื่องรูปในหลวงผมไม่ก้าวร้าวนะครับ ท่านไปดูในแผนนะครับ ท่านไปดูที่ดอนทรายเขาทำมาเสร็จแล้ว เพราะทุกสิ่งทุกอย่างไม่ใช่เทศบาลตำบลหนองพ้อ ท่านไปดูดอนทรายทำเสร็จก่อนผม เพราะคำสั่งมาจากเบื้องบนครับ และก็อยู่ในแผน 5 ปี ครับ ขอบคุณครับท่านประธาน
ประธานสภา	เชิญท่านต่อไปครับ เชิญคุณประสิทธิ์ จันทร ครับ
นายประสิทธิ์ จันทร	เรียนท่านประธานสภาที่เคารพ กระผมประสิทธิ์ จันทร สมาชิกสภา เขตที่ 2       ใจเย็นๆ กันหน่อยครับ คือที่ท่านสมเกียรติ ถาม คือท่านจะตอบไม่ตอบเราไม่ว่า คือท่านถามว่างบประมาณที่ใช้มันเท่าไร ท่านก็แค่ตอบว่าเท่าไร ก็ตั้งไว้ 480,000 นะครับ ทีนี้ผมถามว่าการทำซุ้มพระบรมฉายาลักษณ์ของทั้งสองพระองค์ทำไมต้องแยกทำคู่ได้ไหม คือเราถามแค่นี้ ท่านตอบว่าใช้งบไปเท่าไร หรือจะให้ยื่นญัตติอภิปรายทั่วไป ก็แค่นี้นะครับ ท่านจะตอบไม่ตอบผมไม่ว่าเป็นอำนาจของท่าน ขอบคุณครับ
ประธานสภา	ยังไม่ถึงขนาดต้องยื่นญัตตินะครับ ยังคุยกันได้อยู่ แต่ถ้าเป็นไปได้ ดีครับเพราะเราจะได้คุยกันในรูปแบบของการประชุมสภา คือการตรวจสอบกันจริงๆ ในส่วนนี้เรื่องรูปผมคิดว่ามันเสร็จตั้งแต่ต้นแล้ว เสร็จตั้งแต่การจัดทำงบประมาณรายจ่ายประจำปี 2563 นะครับ เพราะในตอนนั้นก็ผ่านมือของท่านมาแล้วท่านก็เอาสองรูป เพราะฉะนั้นในส่วนนี้ความคิดผมนะครับผมคิดว่าทำเสร็จแล้ว และในการตั้งงบประมาณปี 2563 นั้นก็มีสองรูปด้วยกันเพราะฉะนั้นก็จำเป็นต้องทำตาม     เทศบัญญัติ เพื่อให้เป็นไปตามเทศบัญญัตินั่นเอง อย่างน้อยก็เป็นไปตามเทศบัญญัติ ก็คงทำตามระเบียบถึงแม้ว่าเป็นอำนาจของผู้บริหาร งบไม่ถึง 500,000 แต่ทั้งนี้ทั้งนั้นผมคิดว่า ถ้ามีเรื่องในส่วนนี้ ผมว่าก็น่าคิดเหมือนกัน แต่ท่านสมาชิกก็คิดไว้ว่าใครทำอะไรก็ได้อย่างนั้นแหละ ประชาชนจะเป็นผู้พิจารณาเองในส่วนนี้ เพราะมันผ่านมือท่านมาเรียบร้อยแล้ว ถ้าท่านจะท้วงติงก็ท้วงติงเสียแต่แรก ท่านสมาชิกคิดอย่างนี้ก็แล้วกันใครทำอะไรไว้ก็เป็นอย่างนั้นแหละสมัยหน้าที่จะถึงนี้ ประชาชนจะตัดสินเอง นะครับ เชิญคุณสมเกียรติ เกื้อชู
นายสมเกียรติ  เกื้อชู	เรียนท่านประธานสภาที่เคารพ กระผมสมเกียรติ  เกื้อชู สมาชิกสภาเทศบาลเขตที่ 1 กระผมถามเรื่องป้ายประชาสัมพันธ์ว่ามีไหม ราคาเท่าไร ผมไม่ได้ว่าให้สร้างไม่ให้สร้าง ผมก็ภูมิใจแล้วได้สร้างเป็นสง่าราศรีแก่เทศบาลเราแต่ผมอยากถามเรื่องราคาจัดซื้อจัดจ้างเท่านั้นแหละ ขอบคุณครับ
ประธานสภา	มีใครพอจะตอบให้คุณสมเกียรติ ได้สบายใจได้ไหมเชิญครับ
นายมนตรี จันทร์น้อย	เรียนประธานสภา สมาชิกสภาทุกท่านครับ โครงการเราเป็นโครงการจัดซื้อตามเทศบัญญัติซึ่งก็เหมือนกับเราจัดซื้อรถยนต์ ไม่มีป้ายบอก แต่ราคา รายละเอียดสามารถขอดูได้จากกองคลัง โครงการจัดซื้อจะไม่มีป้ายบอกตามสูตรว่าระยะทางเท่าไร ไม่เหมือนโครงการถนน ซึ่งเป็นโครงการจัดจ้าง เพราะเป็นโครงการจัดซื้อไม่มีป้ายบอกรายละเอียดเหมือนโครงการก่อสร้างถนน สำหรับรายละเอียด ราคา สามารถขอดูได้จากกองคลังครับ ขอบคุณครับ
ประธานสภา	ขอเชิญคุณสมเกียรติ เกื้อชู ครับ
นายสมเกียรติ เกื้อชู	เรียนท่านประธานสภาที่เคารพ ผม สมเกียรติ เกื้อชู สมาชิกสภาเขต 1 ครับ ผมขอรายละเอียดท่านมาดูเพื่อความสบายใจของชาวบ้าน ขอบคุณครับ
ประธานสภา	เรื่องรายละเอียด ราคาก็คงจะไว้ครั้งหน้าเลยแล้วกัน เพราะเจ้าหน้าที่คงต้องใช้เวลาในการค้นหา ขอไว้ครั้งหน้าแล้วกัน ติดไว้ก่อนนะคุณสมเกียรตินะ ต่อไปครับท่านใดมีอะไรปรึกษาต่อ เชิญครับคุณสมเกียรติ
นายสมเกียรติ เกื้อชู	เรียนท่านประธานสภาที่เคารพ ผม สมเกียรติ เกื้อชู สมาชิกสภาเขตที่ 1 ผมขอหารือท่านประธานและเพื่อนสมาชิกครับ ผมมีแนวคิดที่จะสร้างพัดลมไว้บริการในงานต่างๆในหมู่บ้าน ตำบลของเราไว้เข้าเทศบัญญัติประจำปี 2564 ก็ได้และป้าย อปพร.  ผมเห็นควรว่าเราควรมีไว้สักชุดครับ พัดลมตัวใหญ่ๆ ผมว่าควรมีสัก 10 ตัวก็ได้ ผมเคยคุยรายละเอียดกับนายกไว้แล้วว่าควรจะซื้อไว้โดยไม่ต้องเก็บค่าบริการถ้าเสียหายก็ให้เจ้าภาพรับผิดชอบครับ ขอบคุณครับ
ประธานสภา	ก็เป็นเรื่องการอำนวยความสะดวกให้กับประชาชน เชิญท่านต่อไปครับ เชิญครับ ผมว่าสมาชิกก็ได้แลกเปลี่ยนกันพอสมควรนะครับ เชิญครับคุณสมเกียรติ
นายสมเกียรติ เกื้อชู	เรียนท่านประธานสภาที่เคารพ ผม สมเกียรติ เกื้อชู สมาชิกสภาเทศบาล เขตที่ 1 ครับ ตอนที่ไม่กี่วันก่อนครับ ผมขอให้ท่านนายกซ่อมแซมพื้นท่อเหลี่ยม นายกจัดการให้เรียบร้อย ชาวบ้านฝากขอบคุณท่านนายกครับ กลัวจะเป็นอันตรายต่อชาวบ้านครับ ขอบคุณครับ
ประธานสภา	ครับก็เป็นเรื่องดีตบท้าย ถือว่าโอเคนะท่านนายกนะมีเรื่องดีตบท้ายแล้วแม้เริ่มต้นไม่ดีแต่ตบท้ายด้วยเรื่องดีแล้ว ก็ขอขอบคุณท่านสมาชิกสภาเทศบาลตำบลหนองพ้อที่เข้าร่วมประชุมอย่างพร้อมเพรียงกัน ที่ไม่มาสองท่านคือ คุณถาวร ห้วนแจ่ม และคุณโยธิน ถึงมาก เดี๋ยวจะให้ทำใบลาเหมือนกับท่านสมาชิกทุกท่านนะครับ ขอบคุณมากครับ
ปิดการประชุม  เวลา 11.05 น.

